hotchpotch/miracl-hf-unified huggingface dataset:
আনিতা ওদারজিক
আনিতা ওদারজিক ( ; জন্ম: ৮ আগস্ট, ১৯৮৫) রাবিজ এলাকায় জন্মগ্রহণকারী বিখ্যাত পোলীয় প্রমিলা হাতুড়ি নিক্ষেপক। হাতুড়ি নিক্ষেপ প্রতিযোগিতার ইতিহাসে প্রথম মহিলা ক্রীড়াবিদ হিসেবে ৮০ মিটারের অধিক দূরত্ব অতিক্রম করার গৌরবগাঁথা রচনা করেন তিনি। এছাড়াও, ৮২.২৯ মিটার দূরত্ব অতিক্রম করে বর্তমান বিশ্বরেকর্ডের অধিকারীনি। তাকে সর্বকালের সেরা হাতুড়ি নিক্ষেপক হিসেবে গণ্য করা হয়ে থাকে।
২০০৭ সালে ওদারজিক তার প্রথম জাতীয় অনূর্ধ্ব-২৩ প্রতিযোগিতায় অংশ নিয়ে বিজয়ী হন। ফলশ্রুতিতে ২০০৭ সালের ইউরোপীয় অনূর্ধ্ব-২৩ অ্যাথলেটিক্স চ্যাম্পিয়নশীপে খেলার যোগ্যতা অর্জন করেন। কিন্তু বাছাইপর্বের বাঁধা ডিঙ্গুতে পারেননি। ২০০৮ সালের অলিম্পিক গেমসের হাতুড়ি নিক্ষেপ বিষয়ে ষষ্ঠ স্থান দখল করেন।
২০০৮ সালের বিশ্ব অ্যাথলেটিক্সের চূড়ান্ত পর্বে খেলার যোগ্যতা অর্জন করেন ও ব্রোঞ্জপদকের সন্ধান পান। পরের বছর ২০০৯ সালের ইউরোপীয় দলগত চ্যাম্পিয়নশীপে অংশ নেন ও বড় ধরণের আন্তর্জাতিকে প্রতিযোগিতায় প্রথমবারের মতো স্বর্ণপদক লাভ করেন।
৩০ মে, ২০০৯ তারিখে বায়ালা পডলাস্কায় ৭৬.২০ মিটার নিক্ষেপ করে নিজস্ব সেরা দক্ষতা প্রদর্শন করেন। গোল্ডেন স্পাইক অস্ত্রাভায় ৭৬.৫৯ মিটার দূরত্ব পাড় করে নিজের রেকর্ডকে আরও উত্তরণ ঘটান। ২০০৯ সালের বিশ্বঅ্যাথলেটিক প্রতিযোগিতার পূর্বে কটবাসে অনুষ্ঠিত জাতীয় প্রতিযোগিতায় রেকর্ড ভঙ্গ করেন। ৭৭.২০ মিটারের এ নিক্ষেপটি মহিলাদের হাতুড়ি নিক্ষেপে চতুর্থ দীর্ঘতম নিক্ষেপ।
২২ আগস্ট, ২০০৯ তারিখে বার্লিনে অনুষ্ঠিত বিশ্ব অ্যাথলেটিকস চ্যাম্পিয়নশীপে ৭৭.৯৬ মিটার দূরত্ব পাড়ি দিয়ে নূতন বিশ্বরেকর্ড গড়েন। কিন্তু বিজয় উচ্ছ্বাসের নিমজ্জিত থাকাকালীন কাম পায়ের গোড়ালিতে আঘাতপ্রাপ্ত হন। এরফলে ঐ মৌসুমে তিনি আর প্রতিদ্বন্দ্বিতা করতে পারেননি।
২০১৬ সালের রিও অলিম্পিকে পোল্যান্ড দলের অন্যতম সদস্য ছিলেন ওদারজিক। ১৫ আগস্ট, ২০১৬ তারিখে স্বর্ণপদক লাভ করেন তিনি। একইসাথে ৮২.২৯ মিটার দূরত্ব অতক্রম করে নতুন বিশ্বরেকর্ডের অধিকারীনি হন। এ প্রতিযোগিতায় সতীর্থ ও প্রয়াত ক্যামিলা স্কোলিমোস্কাকে স্মরণপূর্বক তার কিছু সরঞ্জাম ব্যবহার করেন।
মার্কিন যুক্তরাষ্ট্রে সময়
আমেরিকা যুক্তরাষ্ট্রএর সময় আইন অনুসারে নয়টি সময় অঞ্চলএ ভাগ করা হয়েছে। দেশের বেশীরভাগ অঞ্চলে দিবালোক সংরক্ষণ সময় মেনে চলা হয়। এই সময় অঞ্চলসমূহের সীমা এবং দিবালোক সংরক্ষণ সময়ের নীতি-নিয়ম আমেরিকা যুক্তরাষ্ট্রের পরিবহণ বিভাগএর অধীনে পরিচালিত হয়।
আমেরিকা যুক্তরাষ্ট্রের নয়টি সময় অঞ্চল হল: পূর্ব-পশ্চিমে আটলান্টিক মান সময় (Atlantic Standard Time, AST), পূর্ব মান সময় (Eastern Standard Time, EST), কেন্দ্রীয় মান সময় (Central Standard Time, CST), পর্বতীয় মান সময় (Mountain Standard Time, MST), প্রশান্ত মান সময় (Pacific Standard Time, PST), আলাস্কা মান সময় (Alaskan Standard Time, AKST), হাওয়াই-আলুয়েশিয়ান মান সময় (Hawaii-Aleutian Standard Time, HST), সামোয়া মান সময় (Samoa standard time, ইউ টি চি −১১) এবং সামরো মান সময় (Chamorro Standard Time, ইউ টি চি +১০)। সময় অঞ্চলভেদের সীমা এতে পাওয়া যায় ।
পূর্ব-পশ্চিমে, আমেরিকার মূল ভূ-খণ্ডে ব্যবহার করা সময় অঞ্চলসমূহ:
আমেরিকা যুক্তরাষ্ট্রের কিছু ক্ষুদ্র দূরবর্তী দ্বীপে উপরত বহিরে আন বেলেগ সময় অঞ্চল ব্যৱহার করে। বেকার দ্বীপ ও হাউল্যাণ্ড দ্বীপ ইউ টি সি−১২-র অন্তর্গত, আনহাতে ওয়েক দ্বীপ ইউ টি সি +১২-র অন্তর্গত। উদাহরণ স্বরূপ, বেকার দ্বীপ ও হাউল্যাণ্ড দ্বীপে বুধবার দুপুর ১২টা বাজলে ওয়েক দ্বীপে বৃহস্পতিবার দুপুর ১২টা বাজবে। আন্তর্জাতিক তারিখ রেখার পরস্পর বিপরীত ভাগে এই দ্বীপটির অবস্থানই হল এর কারণ। অন্য দূরবর্তী দ্বীপসমূহ হল: জার্ভিশ দ্বীপ, মিডওয়ে এটোল, পালম্যরা এটোল ও কিংমেন রিফ্ (ইউ টি সি −১১); জনষ্টোন এটোল (ইউ টি সি −১০); আর নাভাসা দ্বীপ, বাজোনুয়েভো ব্যাঙ্ক ও চেরানিলা ব্যাঙ্ক (ইউ টি সি −০৫)।
আমেরিকা যুক্তরাষ্ট্রে দিবালোক সংরক্ষণ সময় প্রথম বারের জন্য পালন করা হয় ১৯১৮ সালে। বর্তমানে দেশের অধিকাংশ অঞ্চলে দিবালোক সংরক্ষণ সময় মেনে চলা হয়। এর ব্যতিক্রম হল অ্যারিজোনা ও হাওয়াই রাজ্য, সঙ্গে পুয়ের্তো রিকো, আমেরিকান সামোয়া, গুয়াম, উত্তর মারিয়ানা দ্বীপপুঞ্জ ও আমেরিকা যুক্তরাষ্ট্রের ভার্জিনিয়া দ্বীপপুঞ্জ।
১৯৮৭ থেকে ২০০৬ সাল অব্দি , আমেরিকা যুক্তরাষ্ট্রে দিবালোক সংরক্ষণ সময় এপ্রিল মাসের প্রথম রবিবার থেকে আরম্ভ করে অক্টোবর মাসের অন্তিম রবিবার শেষ হয়েছিল। শক্তি সঞ্চয়ের উদ্দেশ্যে, অনুযায়ী ২০০৭ সাল থেকে দিবালোক সংরক্ষণ সময় একমাসের জন্য বাড়িয়ে দেওয়া হয়। তারপর থেকে এটি মার্চ মাসের দ্বিতীয় রবিবার থেকে আরম্ভ করে নভেম্বর মাসের প্রথম রবিবারে শেষ হয়। স্থানীয় সময় পূর্ণ ২ ঘটিকায় দিবালোক সংরক্ষণের জন্য সময় শুরু করা হয়।
বনকুলা
বনকুলা (বৈজ্ঞানিক নাম:"Pterospermum lanceifolium") হচ্ছে মালভেসি পরিবারের "Pterospermum" গণের অন্তর্ভুক্ত একটি উদ্ভিদ প্রজাতি।
বাংলাদেশ ও দক্ষিণ-পুর্ব এশীয় প্রজাতি।
বড় গাছ ও চিরসবুজ। কচি ডাল ও পাতার নিচ রোমশ। পাতা ভল্লাকার বা দীর্ঘায়ত, গোড়া গোল, আগা চোখা। 
এর ফুল ফোটের সময় গ্রীষ্মকাল । ফুল সাদা রঙের সুগন্ধি। দেখতে মুচকুন্দ ফুলের মত, তবে আকারে ছোট। ফল ৭-৮ সেমি লম্বা হয়।
সায়মা ওয়াজেদ পুতুল
সায়মা ওয়াজেদ পুতুল একজন প্রখ্যাত অটিজম বিশেষজ্ঞ। তাঁর পিতা বিশিষ্ট পরমাণু বিজ্ঞানী ড. ওয়াজেদ মিয়া ও মাতা গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা। সারাবিশ্বেই তিনি অটিস্টিক শিশুদের নিয়ে তাদের অধিকার ইত্যাদি নিয়েই কাজ করে যাচ্ছেন। তিনি বিশ্ব স্বাস্থ্য সংস্থার মানসিক স্বাস্থ্যের উপর বিশেষজ্ঞ প্যানেলের একজন সদস্য। তিনি একজন লাইসেন্সপ্রাপ্ত মনোবিজ্ঞানী।
সায়মা ওয়াজেদ ১৯৯৭ সালে মার্কিন যুক্তরাষ্ট্রের ব্যারি বিশ্ববিদ্যালয় থেকে মনোবিজ্ঞানে স্নাতক এবং ২০০২ সালে ক্লিনিক্যাল মনস্তত্বে স্নাতকোত্তর ডিগ্রী অর্জন করেন। ২০০৪ সালে স্কুল মনস্তত্বে বিশেষজ্ঞ ডিগ্রি অর্জন করেন। ব্যারি বিশ্ববিদ্যালয়ে অধ্যয়নের সময় তিনি বাংলাদেশের নারীদের উন্নয়নের ওপর গবেষণা করেন। এ বিষয়ে তার গবেষণাকর্ম ফ্লোরিডার একাডেমি অব সায়েন্স কর্তৃক শ্রেষ্ঠ সায়েন্টিফিক উপস্থাপনা হিসেবে স্বীকৃত হয়।
তিনি ২০০৮ সাল থেকে শিশুদের অটিজম এবং স্নায়বিক জটিলতাসংক্রান্ত বিষয়ের ওপর কাজ করছেন। স্বীকৃতিস্বরুপ, বিশ্ব সংস্থা কর্তৃক ২০০৪ সালে হু অ্যাক্সিলেন্স পুরস্কারে ভূষিত হন। ২০১৩ সাল থেকে বিশ্বস্বাস্থ্য সংস্থায় মানসিক স্বাস্থ্যের বিশেষজ্ঞ পরামর্শক হিসেবে কাজ করছেন।
সায়মা ওয়াজেদ পুতুল ব্যক্তিগত জীবনে খন্দকার মাশরুর হোসেনের সাথে বিবাহ বন্ধনে আবদ্ধ হন। এই দম্পতির তিন কন্যা এবং এক ছেলে রয়েছে।
লালচাঁদ রাজপুত
লালচাঁদ সীতারাম রাজপুত (; জন্ম: ১৮ ডিসেম্বর, ১৯৬১) মহারাষ্ট্রের বোম্বে এলাকায় জন্মগ্রহণকারী ভারতের বিশিষ্ট আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। মূলতঃ ডানহাতি ব্যাটসম্যান হিসেবে দলে ভূমিকা রেখেছেন লালচাঁদ রাজপুত। মাঝে-মধ্যে অফ স্পিন বোলিং করতেন। বর্তমানে তিনি আফগান ক্রিকেট দলে কোচের দায়িত্ব পালন করছেন।
বোম্বে দলের পক্ষে উদ্বোধনী ব্যাটসম্যানরূপে খেলোয়াড়ী জীবনের সূত্রপাত ঘটে তাঁর। একসময় সুনীল গাভাস্কারের পর ভারতের সেরা উদ্বোধনী ব্যাটসম্যানরূপে তাঁকে গণ্য করা হতো। কিন্তু ঘরোয়া ক্রিকেটে সফলতা পেলেও সীমিত সুযোগপ্রাপ্তির ফলে আন্তর্জাতিক ক্রিকেটে তাঁর প্রতিভার বিচ্ছুরণ ঘটাতে ব্যর্থ হয়েছেন। ১৯৮৫ থেকে ১৯৮৭ সময়কালে ভারতের পক্ষে দুই টেস্ট ও চারটি ওডিআইয়ে প্রতিনিধিত্ব করেন।
খেলোয়াড়ী জীবন থেকে অবসর নেয়ার পর সংক্ষিপ্তকালের জন্য ভারত দলের ম্যানেজারের দায়িত্বে ছিলেন তিনি। বেশ কয়েকবছর যাবৎ ক্রিকেট প্রশাসনের সাথে জড়িয়ে রেখেছেন নিজেকে। তন্মধ্যে মুম্বই ক্রিকেট সংস্থা অন্যতম।
এপ্রিল, ২০০৭ সালে বেঙ্গালুরুর একটি কোচিং ক্লিনিক পরিচালনা করেন। ইংল্যান্ড সফরের পূর্বে অনূর্ধ্ব-১৯ ক্রিকেট দলের কোচ মনোনীত হন। ২০০৭ সালে দক্ষিণ আফ্রিকায় অনুষ্ঠিত টুয়েন্টি২০ চ্যাম্পিয়নশীপের শিরোপা বিজয়ী ভারত দলের ম্যানেজার ছিলেন তিনি।
জুন, ২০১৬ সালে আফগানিস্তান ক্রিকেট বোর্ড রাজপুতকে আফগানিস্তান ক্রিকেট দলের কোচ হিসেবে নিযুক্তি প্রদান করে। তিনি পাকিস্তানী ইনজামাম-উল-হকের স্থলাভিষিক্ত হন। কোচ হিসেবে তাঁর প্রতিপক্ষ ছিলেন - মোহাম্মদ ইউসুফ, হার্শেল গিবস ও কোরে কলিমোর। তিনি দুই বছর মেয়াদে চুক্তিবদ্ধ হন যা ইউরোপ সফর শেষে চূড়ান্ত হয়।
২০০৮ সালে ইন্ডিয়ান প্রিমিয়ার লীগে মুম্বই ইন্ডিয়ান্সের কোচের দায়িত্বে ছিলেন। মুম্বই ইন্ডিয়ান্স বনাম কিংস ইলাভেন পাঞ্জাবের খেলা শেষে হরভজন সিং শ্রীসান্তকে থাপ্পড় মারার পর তিনি হাসছিলেন যা ক্যামেরায় ধরা পড়ে। এ ঘটনায় বিসিসিআই রাজপুতের ভূমিকায় নিন্দাজ্ঞাপন করে। ধারণা করা হয়েছিল যে, বিসিসিআই রাজপুতের বিরুদ্ধে শাস্তিমূলক ব্যবস্থা গ্রহণ করবে।
দ্যা হাঙ্গার গেমস (চলচ্চিত্র)
বিজ্ঞান কথাসাহিত্য সাহসিক গ্যারি রস পরিচালিত 'দি হাঙ্গার গেমস' ২০১২ সালের ২৩ মার্চ মুক্তি পায়। এটির নির্মাণ ব্যয় ছিলো ৭৮ মিলিয়ন মার্কিন ডলার। টানা ৪ সপ্তাহ আমেরিকান টপচার্টের শীর্ষে ছিল এই চলচ্চিত্র। লায়ন্স গেট এন্টারটেনমেন্ট এর ব্যানারে চলচ্চিত্রটি মুক্তি পায়।
টানা ৪ সপ্তাহ আমেরিকান টপচার্টের শীর্ষে ছিল দি হাঙ্গার গেমস। উত্তর আমেরিকায় ৪০৮ মিলিয়ন মার্কিন ডলার এবং ৬৯৪.৪ মিলিয়ন মার্কিন ডলার অন্যান্য দেশে আয় করে।
ভবিষ্যতের পৃথিবীর একটি দেশ পানেম। যেখানে ১৩ টি অঞ্চল (ডিস্ট্রিক্ট) ছিলো যারা পানেমের বিরুদ্ধে বিদ্রোহ করে যুদ্ধে লিপ্ত হয়েছিলো, যুদ্ধে পরাজয়ের পর ১৩নং ডিস্ট্রিক্টটি বিলুপ্ত করে দেওয়া হয় এবং বাকি ১২টি ডিস্ট্রিক্টের মানুষ প্রতিনিয়ত জীবন সংগ্রামেরত। এদের খাদ্য-বস্ত্র-বাসস্থানের চাহিদা পানেমের শাসকদের দয়ার (রেশন) উপর নির্ভর। শাসকেরা বিলাসবহুল জীবনযাপনে অভ্যস্ত আর ডিস্ট্রিক্টের মানুষ দিনমজুর দরিদ্র শ্রেনীর।
এখন অতীতের দোষ (বিদ্রোহ) মনে করিয়ে দিতে প্রতিবছর হাঙ্গার গেমস নামে একটি গেমের আয়োজন করে পানেমের শাসকেরা যেখানে প্রতি ডিস্ট্রিক্ট থেকে ২ জন করে মোট ২৪ জন কিশোর-কিশোরী অংশ নেয় ও উন্মুক্ত এরিনায় একে অন্যকে হত্যা করার খেলায় মেতে উঠে, যা টিভিতে উপভোগ করে পানেমের ধনী দর্শকেরা। লড়াই শেষে মাত্র একজন বেঁচে থাকে ও বিনিময়ে তার ডিস্ট্রিক্ট পায় খাদ্য ও জীবনযাপনের উপকরণ।
প্রধান চরিত্র কিশোরী ক্যাটনিস, যে তার বোনের বদলে ভলান্টিয়ার হিসাবে হাঙ্গার গেমসে অংশ নেয়, তার সাথে থাকে একই ডিস্ট্রিক্টের কিশোর পিটা। তারা কিভাবে পানেমে যায়, সেখানে তাদের অভিজ্ঞতা এবং সর্বোপরি অন্যান্য ডিস্ট্রিক্টের সবাইকে হারিয়ে কিভাবে তারা বেঁচে থাকে ও হাঙ্গার গেমসে জিতে বাড়ি ফেরে সেটা নিয়ে বাকি মুভির কাহিনী আবর্তিত হয়েছে।
হাচি: এ ডগ’স টেল
হাচি:এ ডগ টেল ২০০৯ সালে মুক্তিপ্রাপ্ত একটি ব্রিটিশ-আমেরিকান চলচ্চিত্র। জাপানের একটি সত্য ঘটনা অবলম্বনে চলচ্চিত্রটি তৈরি করা হয়েছে। ২০০৯ সালের ১৩ জুন 'সনি পিকচার্স এন্টারটেইনমেন্ট' এর ব্যানারে মুক্তি পায়।
'হাচি:এ ডগ টেল' সারা বিশ্বে ৪৬.৭ মিলিয়ন মার্কিন ডলার আয় করে।
বেডরিজে পরিবার নিয়ে থাকেন প্রোফেসর পার্কার উইলসন। একদিন কর্মস্থল থেকে ফেরার পথে তিনি দেখতে পান, একটা মালিকবিহীন কুকুরছানা(হাচিকো) উদ্দেশ্যহীন ভাবে রেলস্টেশনে হেঁটে বেড়াচ্ছে। কুকুরছানার ফুটফুটে চেহারা দেখে স্বভাবতই তার মায়া হয়, প্যাকিং বক্সে করে বাড়িতে নিয়ে আসেন তিনি। উদ্দেশ্য, দিনের আলো ফুটলে উপযুক্ত মালিকের সন্ধান করে তার হাতে তুলে দেয়া।
দিন গড়ায়, কেউ আর কুকুরের মালিকানা দাবী করেনা। দাবী করার কথাও না, আসল মালিক ততদিনে দেশ ছেড়ে অন্যত্র পাড়ি জমিয়েছে। ততদিনে পার্কার পরিবারের সবার সাথে হাচিকোর সম্পর্কও আরো গাঢ় হয়েছে, সিদ্ধান্ত নেয়া হয়, মালিকের খোঁজ আর করা হবেনা। পার্কার পরিবারের গ্যারেজে নতুন সদস্য হিসেবে আশ্রয় পায় সে।
প্রফেসর পার্কার একদিন তার এক জাপানী বন্ধুর কাছে নিয়ে যায় হাচিকোকে। সেই জাপানী বন্ধুই কুকুরটির নামকরণ করেন “হাচিকো”, জাপানী ভাষায় যার অর্থ “আট”। আটকে জাপানে সৌভাগ্যের প্রতীক হিসেবে ধরা হয়।
পরিবারের সবার মধ্যে প্রফেসর পার্কার উইলসনের সাথে সম্পর্ক সবচেয়ে ভালো হাচিকোর। প্রতিদিন সকালে সে প্রফেসরকে রেলস্টেশনে এগিয়ে দিয়ে আসে। আবার, বিকেলবেলা প্রফেসরের ট্রেন আসার একটু আগে আগে গিয়ে রেলস্টেশনের চত্বরে বসে থাকে। প্রফেসর ট্রেন থেকে নামলে তার সাথে একত্রে বাড়ি ফেরে। এভাবে, রেলস্টেশনের পরিচিত মুখ হয়ে যায় হাচিকো। সবাই তাকে এক নামে চেনে। রেলস্টেশনের কফিশপের মালিক থেকে স্টেশনের সিকিউরিটি গার্ড, সবার কাছে ভীষণ পরিচিত সে।
এভাবেই কেটে যায় অনেকটা সময়। একদিন, ক্লাস চলাকালীন সময়ে, হার্ট এ্যাটাক করে মারা যান প্রফেসর পার্কার উইলসন। হাচিকো সেদিনও বরাবরের মত পড়ন্ত বিকেলে যায় প্রফেসরকে আনতে। ট্রেন থেকে সবাই নামে, প্রফেসর নামেনা। সারা রাত রেলস্টেশনে বসে থাকে সে। অসহায়ভাবে তাকিয়ে থাকে, স্টেশনের দিকে, পরিচিত মুখের আশায়। পরিচিত মুখ আর আসেনা।
এভাবে কেটে যায় দশটা বছর। ততদিনে, পার্কার পরিবারের অনেক অদলবদল হয়েছে। প্রফেসর পার্কারের মেয়ের বিয়ে হয়েছে। প্রফেসর পার্কারের স্ত্রী বেডরিজের বাড়ি বিক্রি করে অন্য কোথাও চলে গিয়েছেন। দশ বছর পরে তিনি ফিরেছেন, স্বামীর সমাধিস্থল দেখতে। ট্রেন থেকে নামতেই তিনি দেখলেন, হাচিকো রেলস্টেশনের নির্দিষ্ট জায়গায় বসে প্রিয় মানুষের মুখটা দেখার জন্যে উন্মুখ হয়ে তাকিয়ে আছে, চেহারায় স্পষ্ট বয়সের ছাপ। বৃদ্ধ হাচিকো বসে আছে প্রিয়জনের আশায়, পরিবারের লোকজন হয়তো প্রফেসরকে ভুলে গিয়েছে, হাচিকো ভোলেনি, সেজন্যেই তার নিরলস অপেক্ষা। এভাবেই একদিন, অপেক্ষা করতে করতে রেলস্টেশনের তার নির্দিষ্ট জায়গায় শেষ নিশ্বাস ত্যাগ করে সে।
পাকো আলকাসের
ফ্রান্সিসকো "পাকো" আলকাসের গার্সিয়া (জন্ম: ৩০ অগাস্ট ১৯৯৩) একজন স্পেনীয় পেশাদার ফুটবলার যিনি জার্মান ক্লাব বরুসিয়া ডর্টমুন্ডর হয়ে স্ট্রাইকার হিসেবে খেলেন। তার ফুটবল খেলার হাতেখড়ি হয় স্পেনের মন্তে-সিওন, তোরেন্ত ও ভ্যালেন্সিয়ার একাডেমীতে। ২০০৯ সালে তিনি ভ্যালেন্সিয়া বি দলের হয়ে পেশাদার ক্যারিয়ার শুরু করেন। ২০১০ সালে তার ভ্যালেন্সিয়া মূল দলে অভিষেক হয়। ২০১২-১৩ মৌসুম তিনি ধারে গেতাফেতে খেলেন। ২০১৩-১৪ মৌসুম থেকে তিনি ভ্যালেন্সিয়া দলে নিয়মিত হন। ২০১৬ সালে বার্সেলোনা তাকে ৩ কোটি ইউরোর বিনিময়ে কিনে নেয়।
আলকাসের স্পেন অনুর্ধ্ব-১৬, অনুর্ধ্ব-১৭, অনুর্ধ্ব-১৮, অনুর্ধ্ব-১৯, অনুর্ধ্ব-২০ ও অনুর্ধ্ব-২১ দলে খেলেছেন। স্পেন অনুর্ধ্ব-১৯ দলের হয়ে তিনি দুইবার ২০১১ ও ২০১২ সালে ইউরোপীয় অনুর্ধ্ব-১৯ চ্যাম্পিয়নশিপ জয় করেন। পাশাপাশি অনুর্ধ্ব-১৭ দলের হয়ে ২০১০ ইউরোপীয় অনুর্ধ্ব-১৭ চ্যাম্পিয়নশিপে রানার-আপ হওয়ার গৌরব অর্জন করেন। ২০১৪ সালে মেসিডোনিয়ার বিপক্ষে তার স্পেন দলের হয়ে আন্তর্জাতিক অভিষেক হয়।
ইনডাকশন কুকিং
ইনডাকশ্যন কুকিং (ইংরেজি Induction Cooking) একটি অত্যাধুনিক রন্ধন পদ্ধতি৷ প্রচলিত সব রন্ধন পদ্ধতি থেকে এটি যথেষ্ট আলাদা এবং রীতিমত বিস্ময়কর। ইনডাকশ্যন কুকিং বা আবেশ রন্ধন পদ্ধতিতে "আবেশিক তাপ" সৃষ্টি করে রন্ধন করা হয়৷ আবেশ রন্ধনপৃষ্ঠ হিসাবে একটি ফেরো চুম্বকীয় ধাতুর পাত ব্যবহার করা হয়, যা সমগ্র রন্ধন-পাত্রটি গরম না করে রন্ধন সমাধা করতে পারে৷
ইনডাকশ্যন কুকারে রন্ধন পাত্রের তলায় তামার তারের একটি কুণ্ডলী জড়ানো থাকে৷ তারের তলায় থাকে একটি কুলিং ফ্যান৷ তামার তারের কুণ্ডলীটির মাঝে পরিবর্তী প্রবাহ প্রবাহিত করানো হয়৷ কুণ্ডলীটির কাছে থাকা একটা মূল এবং অন্য একটা সহকারী প্রবাহ উৎস জড়িয়ে তামার কুণ্ডলীর মধ্যে বিদ্যুৎ প্রবাহের সৃষ্টি করা হয়৷ সেই প্রবাহ একটি পরিবর্তী চুম্বকীয় ক্ষেত্র উৎপন্ন করে৷ সেই চুম্বকীয় ক্ষেত্রই আবার পাত্রটিতে আবেশিক বৈদ্যুতিক প্রবাহের সৃষ্টি করে৷ ধাতুর পাত্রটির মধ্য দিয়ে যাওয়া বিদ্যুত প্রবাহ একটি "রোধকীয় তাপ" সৃষ্টি করে এবং সেই খাদ্যবস্তুকে উত্তপ্ত করে তোলে৷ এই তাপের সহায়তায় রান্নাবান্না করা , ঠাণ্ডা খাদ্য গরম করা ইত্যাদি সকল রন্ধন কার্য করা যায়।
উর্ট মেঘ
উর্ট মেঘ বা ওপিক-উর্ট মেঘ ( বা ) জ্যোর্তিবিজ্ঞানীদের মতে, সূর্যের চারিদিকে ১,০০,০০০ জ্যোর্তিবিজ্ঞান একক (A.U.) দূরত্বে সূর্যকে প্রদক্ষিণ করতে থাকা গ্রহাণুপুঞ্জ ও ধূমকেতুর অঞ্চল বা পটী৷ জ্যোর্তিবিজ্ঞানীদের বিশ্বাসমতে, সূর্যের চারিদিকে প্রদক্ষিণ করা দীর্ঘদূরত্বের ধুমকেতু এবং বৃহস্পতি গোত্রের ধূমকেতুর এই অঞ্চলেই উৎপত্তিস্থল৷ উর্ট মেঘ অঞ্চলের শেষ সীমাকেই সৌরজগৎ এর শেষ সীমা বলে ধরা হয়৷ নেডারল্যাণ্ডের জ্যোর্তিবিজ্ঞানী জা হেন্দ্রিক উর্ট এবং ইষ্টোনিয়ান জ্যোতির্বিজ্ঞানী আর্নেষ্ট ওপিকের নামে নামকরণ করা এই অঞ্চল সূর্য থেকে ২০০০-৫০০০ জ্যোর্তিবিজ্ঞান একক (A.U.) থেকে 50,000 জ্যোর্তিবিজ্ঞান একক (A.U.) পর্যন্ত বিস্তৃত, যেখানে প্লুটো (বামন গ্রহ)এর দূরত্ব মাত্র ৩০-৪৯ জ্যোর্তিবিজ্ঞান একক (A.U.)৷
উর্ট মেঘ অঞ্চল দুই অংশে বিভক্ত - ক) গোলাকৃতি বাহ্যিক অঞ্চল ও খ) কাহী আকৃতির অন্তঃ উর্ট মেঘ অঞ্চল৷ এই অঞ্চলের উৎপত্তি সম্বন্ধে ভাবা হয যে, আদিম সৌরজগতের সৃষ্টির সময়ে এর অবস্থান সূর্যের থেকে এত দূরে ছিল না কিন্তু বৃহস্পতি, শনি, ইউরেনাস ও নেপচুনএর মধ্যাকর্ষণ শক্তির প্রভাবে পড়ে সরে গিয়ে এখনকার এই অবস্থান নেয়৷
লুসি ও’রিলি
লুসি ক্যাথেরিন ও’রিলি (; জন্ম: ৯ নভেম্বর, ১৯৯৯) ডাবলিনে জন্মগ্রহণকারী উদীয়মান আইরিশ প্রমিলা ক্রিকেটার। আয়ারল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতে ব্যাটিং করে থাকেন।
সাবেক আইরিশ ক্রিকেটার পিটার ও’রিলি তার বাবা। ১৩ বছর বয়সে টুয়েন্টি২০ বাছাইপর্বে অংশগ্রহণের জন্য আয়ারল্যান্ড দলে অন্তর্ভূক্ত হন ও আয়ারল্যান্ডের সর্বকনিষ্ঠ মহিলা ক্রিকেটারের মর্যাদা পান। জাতীয় কোচ জেরেমি ব্রে তাকে নির্বাচিত করেন। ২৩ জুলাই, ২০১৩ তারিখে ডাবলিনে অনুষ্ঠিত মহিলাদের বিশ্ব টুয়েন্টি২০ বাছাইপর্বে খেলার জন্য ১৪ সদস্যের দলে অন্তর্ভূক্ত করা হয়। এরফলে, আগস্ট, ২০১১ সালে আয়ারল্যান্ডের সর্বকনিষ্ঠ ক্রিকেটার এলেনা টাইসের নেদারল্যান্ডসের বিপক্ষে গড়া রেকর্ডটি ম্লান হয়ে যায়। এছাড়াও, বৈশ্বিকভাবে পাকিস্তানের সাজিদা শাহের ১২ বছর বয়সে জাতীয় দলে খেলার আমন্ত্রণের পর লুসি দ্বিতীয় স্থানে রয়েছেন।
সীমিত ওভারের খেলায় আয়ারল্যান্ড এ দলের পক্ষে কাউন্টি চ্যাম্পিয়নশীপে অংশ নিয়েছেন। ২৩ জুন, ২০১৩ তারিখে ওরচেস্টারশায়ারের বিপক্ষে ২/১৫ নিয়ে দলকে সাত উইকেটের ব্যবধানে জয়লাভে সহায়তা করেন।
৫ সেপ্টেম্বর, ২০১৬ তারিখে সফরকারী বাংলাদেশ ক্রিকেট দলের বিপক্ষে টুয়েন্টি২০ আন্তর্জাতিক ও একদিনের আন্তর্জাতিক সিরিজে খেলার জন্য মনোনীত হন। ৫ সেপ্টেম্বর বৃষ্টিবিঘ্নিত খেলায় ২/৫ লাভ করলে তার দল নাটকীয়ভাবে ৬ রানে জয়লাভ করে টুয়েন্টি২০ আন্তর্জাতিকের সিরিজে এগিয়ে যায়।
চুনীবালা দেবী
চুনীবালা দেবী পথের পাঁচালী ছবিতে ইন্দির ঠাকুরন চরিত্রে অভিনয় করেন। তখন এঁর বয়স ৮০ বছর ছিল। ছবিটি মুক্তি পাওয়ার আগেই ইনি মারা গিয়েছিলেন, কারণ ছবি শেষ করতে তিন বছর সময় লেগেছিল। তবে সত্যজিৎ রায়ের উদ্যোগে ছবিটি তিনি নিজের বাড়িতে প্রজেক্টারের মাধ্যমে দেখে গিয়েছিলেন ।
প্রথম ভারতীয় অভিনেতা/অভিনেত্রী হিসাবে আন্তর্জাতিক ম্যানিলা ফিল্ম ফেস্টিভ্যালে তিনি সেরা পুরষ্কার পান, কিন্তু তার আগেই তিনি মারা যান ।
জনসংখ্যার ভিত্তিতে পশ্চিমবঙ্গের শহরসমূহের তালিকা
পশ্চিমবঙ্গের শহর গুলির তালিকা জনসংখ্যার ভিত্তিতে-
অভ্যন্তরীণ শক্তি
অভ্যন্তরী শক্তি বলতে কোন বস্তুর কণিকাসমূহের (অণু, পরমাণু) স্পন্দন গতি, আবর্তন গতি, রৈখিক গতি এবং এদের মধ্যে ক্রিয়াশিল বিভিন্ন প্রকার বলের দরুন উদ্ভূত সৃষ্ট মোট যে শক্তি বস্তুর মধ্যে নিহিত থাকে এবং যে শক্তিকে কাজে ও অন্যান্য শক্তিতে রুপান্তরিত করা যায় তাকে বোঝায়। অভ্যন্তরীণ শক্তি বা অন্তঃস্থ শক্তিকে Ư দ্বারা প্রকাশ করা হয়।
বাস্তবে কোন বস্তুর অভ্যন্তরীণ শক্তির পরিমাপ অপেক্ষা অভ্যন্তরীণ শক্তির পরিবর্তনের পরিমাপ বেশি কঠিন। কোন বস্তুতে প্রদত্ত যে পরিমাণ তাপ বস্তুর মধ্যে নিহিত থেকে বস্তুর তাপমাত্রার পরিবর্তন ঘটায়, সে পরিমাণ তাপশক্তিকে ঐ বস্তুর অন্তঃস্থ বা অভ্যন্তরীণ শক্তির পরিবর্তন বলে। অভ্যন্তরীণ শক্তির পরিবর্তনকে dƯ দ্বারা প্রকাশ করা হয়।
রক ক্লাইম্বিং
রক ক্লাইম্বিং বা রক ক্লাইম্বিং হচ্ছে সেসকল কার্যক্রম যেখানে একজন অংশগ্রহণকারী একটি প্রাকৃতিক পর্বত বা কৃত্রিমভাবে তৈরি পর্বতে আরোহণ করে থাকেন । এক্ষেত্রে লক্ষ্য বা উদ্দেশ্য হলো সফলভাবে পর্বতের চূড়ায় পৌঁছানো ।
দুইশত বি সি পুরোনো চিত্রে চীনা রক ক্লাইম্বিং এর চিত্র পাওয়া যায় । ১২শ শতা্ব্দীতে আমেরিকাতে পাহাড়ের খাঁজে বসবাসকারী আনাসাজি-দেরকে দক্ষ পর্বতারোহী বলে মনে করা হতো । ১৮৮০ সালের দিকে ইউরোপে পর্বতারোহন অত্যন্ত জনপ্রিয় হয়ে উঠে ।[২]
‘হাউ টু রক ক্লাইম্ব’ এ জন লং বলেন যে দক্ষ পর্বতারোহীর ক্ষেত্রে শুধুমাত্র চূঁড়ায় পৌঁছানোই যথেষ্ট নয়; বরং সে কিভাবে পর্বতারোহণ করছে তা একটি জরুরি ও লক্ষণীয় বিষয় ।
বর্তমান সময়ে যে পর্বতরোহণ করা হয় তার বেশিরভাগকেই বলা যেতে পারে ফ্রি ক্লাইম্বিং বা মুক্ত আরোহণ পদ্ধতি-পাহাড়ে আরোহণ করা হয় মূলত নিজের শারীরিক শক্তি সামর্থ্যের উপর নির্ভর করে-যা এইড ক্লাইম্বিং এর বিপরীত ।
এখনও এটি উঁচু দেয়াল বেয়ে উঠার ক্ষেত্রে জনপ্রিয় পদ্ধতি । এ পদ্ধতিতে একজন আরোহী একের পর এক নিরাপদ গিয়ার স্থাপনের মাধ্যমে সাবলীলভাবে দেয়াল বেয়ে উঠে ।
এক্ষেত্রে একজন আরোহীকে মূলত নিজের শারীরিক শক্তি সামর্থ্যের উপর নির্ভর করতে হয় । এই পদ্ধতিটি পর্বতারোহণের ক্ষেত্রে খুবই প্রচলিত একটি পদ্ধতি । ফ্রি ক্লাইম্বিং এর ক্ষেত্রে খুঁটিতে বাঁধা রশি ব্যবহার করা হতে পারে । রশি এবং অন্যান্য প্রয়োজনীয় সরঞ্জামাদি নিরাপত্তার লক্ষ্যে ব্যবহৃত হয় ।[৭]
এছাড়াও অন্যান্য পদ্ধতিগুলো হচ্ছে- বোল্ডারিং, সোলো ক্লাইম্বিং, ট্র্যাড ক্লাইম্বিং, ডিপ ওয়াটার সোলোয়িং, ফ্রি সোলোয়িং, রোপড সোলো ক্লাইম্বিং, লিড ক্লাইম্বিং, মাল্টি পীচ ক্লাইম্বিং, স্পোর্টস ক্লাইম্বিং, ট্র্যাডিশনাল ক্লাইম্বিং ইত্যাদি ।
সফলভাবে বিভিন্ন ধরণের পর্বত আরোহণের জন্য বিভিন্ন ধরণের পদ্ধতি ও কৌশল ব্যবহৃত হয় ।
ক্রাক ক্লাইম্বিং হচ্ছে পর্বতারোহণর এমন এক পদ্ধতি, যেখানে বিশেষ আরোহণ কৌশল ব্যবহার করে পাহাড়ের ফাটল বেয়ে চূঁড়ায় আরোহণ করতে হয় । ফাটলগুলো আকারে হাতের আঙুল হতে আরোহীর পুরো দেহের সমান আকারের হতে পারে ।
এক্ষেত্রে দুইজন পর্বতারোহী একসাথে পাহাড়ে আরোহণ করে থাকে । উপরের আরোহী যে গিয়ার স্থাপন করে, নিচের আরোহী তার সাহায্যে উপরে আরোহণ করে থাকে । যখন উপরের আরোহীর গিয়ারের সংখ্যা কমে যায়, তখন তারা একটি বিলে স্টেশন প্রস্তুত করে এবং নিচের আরোহীর নিকট হতে প্রয়োজনীয় গিয়ার সংগ্রহ করে ।
এসকল পদ্ধতি বা কৌশল ছাড়াও রয়েছে স্ল্যাব ক্লাইম্বিং এবং ফেস ক্লাইমিং কৌশল ।
বিভিন্ন দেশ বা অঞ্চলের ক্লাইম্বিং কমিউনিটি ক্লাইম্বিং রুটের উপর ভিত্তি করে তাদের নিজস্ব রেটিং নির্ধারন করেছে । যেহেতু মানুষের পর্বতারোহণের সম্পূর্ণ সক্ষমতা নির্দিষ্ট করে নির্ধারন করা সম্ভব নয়, তাই এ রেটিং পদ্ধতিগুলো অনেক ক্ষেত্রেই পরিবর্তনশীল ।[৮]
পাহাড়ের মত করে কৃত্রিমভাবে তৈরীকৃত বিল্ডিংগুলো ইনডোর ক্লাইম্বিং এর জন্য ব্যবহৃত হয় । ইনডোর ক্লাইম্বিং এর মাধ্যমে একজন পর্বতারোহী তার রক ক্লাইম্বিং এর দক্ষতা বৃদ্ধি করতে পারেন । অনেকেই শারীরিক কসরৎ কিংবা নিছক মজার জন্য এ ধরণের ক্লাইম্বিং এ অংশগ্রহণ করে থাকেন ।
আউটডোর ক্লাইম্বিং এর জন্য সাধারণত রৌদ্রজ্বল দিনগুলো বেছে নেওয়া হয়, যেন আরোহীরা সহজে চূড়ায় আরোহণ করতে পারেন । তবে, অনেক দক্ষ পর্বতারোহী ক্লাইম্বিং এর জন্য প্রতিকূল আবহাওয়া অথবা রাতকে বেছে নেন ।
অধিকাংশ পর্বতারোহীগণ বিশেষ রাবারের জুতা যা আকারে সাধারণ জুতার চেয়ে ছোট আকারের হয়ে থাকে, ব্যবহার করে থাকেন । এছাড়া হাতের ঘামকে শুকানোর জন্য ম্যাগনেশিয়াম কার্বোনেট, যা ক্লাইম্বিং চক নামে পরিচিত, ব্যবহার করে থাকেন । পর্বতারোহীদের জন্য অপর একটি অপরিহার্য সরঞ্জাম হলো রোপ বা রশি । অনেক পর্বতারোহী নিরাপত্তার লক্ষ্যে হেলমেট ব্যবহার করে থাকেন ।
রোল্যান্ড ব্ল্যাক
রোল্যান্ড ব্ল্যাক (; জন্ম: ২২ জুলাই, ১৯৭১) উত্তর আয়ারল্যান্ডের ডেরি এলাকায় জন্মগ্রহণকারী বিশিষ্ট আইরিশ আন্তর্জাতিক ক্রিকেট আম্পায়ার। ২০১৬ সালে আইসিসি সহযোগী ও অনুমোদিত আম্পায়ার তালিকায় অন্তর্ভুক্ত হন।
১৪ জুলাই, ২০১৬ তারিখে আয়ারল্যান্ড বনাম আফগানিস্তানের মধ্যকার একদিনের আন্তর্জাতিক খেলা পরিচালনার মাধ্যমে আম্পায়ার জীবনের সূত্রপাত ঘটে। মূলতঃ ১০ জুলাই আম্পায়ার হিসেবে তার অভিষেক হবার কথা ছিল। কিন্তু বৃষ্টির কারণে কোন বল মাঠে গড়ানো ছাড়াই খেলাটি পরিত্যক্ত ঘোষিত হয়। ৫ সেপ্টেম্বর, ২০১৬ তারিখে আয়ারল্যান্ড ও হংকংয়ের মধ্যকার টুয়েন্টি২০ আন্তর্জাতিকে আম্পায়ার হিসেবে অভিষিক্ত হন তিনি।
জহুরিচাঁপা
জহুরিচাঁপা (বৈজ্ঞানিক নাম "Magnolia liliifera") Magnoliaceae পরিবারের একটি সপুষ্পক উদ্ভিদ প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
জহুরিচাঁপা এক প্রকার ফুলের গাছ। জহুরিচাঁপা মূলত জাভা দ্বীপপুঞ্জের গাছ। ২ মিটার উঁচু চির সবুজ ঝোপাল গাছ। পাতা ভল্লাকার, ৭ থেকে ১২ সেমি লম্বা, খসখসে। আগা ও গোড়ার দিক সরু। হলদেটে-সাদা, সুগন্ধি, প্রায় ৩ সেন্টিমিটার চওড়া, সবুজ বত্তাংশে আংশিক ঢাকা থাকে। বাটিবৎ, সম্পুর্ন খোলা না, পাপড়ি ৬-৯টি। গ্রীষ্ম-বর্ষায় বেশি ফুল ফোটে, পাতার গোড়া থেকে একেকটি ফোটে সন্ধ্যার আগে আগে। কলম কেটে চাষ হয়।
আশালতা সিংহ
আশালতা সিংহ (১৯১১-১৯৮৩) ছিলেন একজন বাঙালি ঔপন্যাসিক।
আশালতা সিংহ বিহারের ভাগলপুরে জন্মগ্রহণ করেন। বাল্যশিক্ষার হাতেখড়ি গৃহের ভিতরেই। আশালতা সিংহ এগারো বছর বয়সে বাবার সঙ্গে কলকাতায় এসে উঠেন বেলতলা রোডের বাড়িতে। তের বছরের ১৯২৪ সালে বীরভূমের বাতিকার গ্রামের জমিদার বাড়ির বউ হতে হয়েছে।
বর্তমান শতকে তিরিশের দশকে তাঁর গল্প ও উপন্যাস সকলকে চমক দিয়েছিল। সাহিত্য জীবনে খ্যাতি ও অখ্যাতি দুই তিনি পেয়েছিনেন। "প্রবাসী", "বসুমতী", "বিচিত্রা" সব বড় বড় কাগজে লিখেছেন। 
তাঁর প্রকাশিত গ্রন্থ-
পরবর্তীকালে তিনি জীবনী লিখেন-
ডিম ভাজি
ডিম ভাজি (অমলেট) এক প্রকার রান্নার পদ যা ফেটানো ডিম তাওয়ায় কম সময়ের মধ্যে তেল (বা মাখন) দিয়ে ভেজে তৈরী করা হয়। পশ্চিমা দেশগুলোতে ডিম ভাজি ভাজ করে ভেতরে পনির, সবজি, মাংস (শুকরের 'হ্যাম' বা 'বেকন') বা এগুলো সব মিশিয়ে পুরে দিয়ে পরিবেশন করাটা ('ওমলেট ফোল্ড') খুব সাধারণ। এক্ষেত্রে পুরো ডিম বা কখনও ডিমের সাদা অংশ একটু দুধ বা দুধের ক্রীম দিয়ে ফেটানো হয় ফুঁয়োফুঁয়ো একটা পৃষ্ঠ পাওয়ার জন্যে।
ফ্রান্সের ঔটগ্যারোন অঞ্চলের বেসিয়েরেস (Bessières, Haute-Garonne) এর বার্ষিক বৃহৎ ইস্টার অমলেট প্রতিষ্ঠার কিংবদন্তি অনুযায়ী যখন নেপোলিয়ন বোনাপার্ট তাঁর বাহিনী নিয়ে ফ্রান্সের দক্ষিণাঞ্চল দিয়ে যাত্রা করছিলেন, তিনি সিদ্ধান্ত নিলেন বেসিয়েরেস শহরের কাছেই রাতটা কাটানোর। সেখানকার এক পান্থশালার মালিকের হাতে রান্না করা ডিম ভাজি খেয়ে নেপোলিয়ন এতই তৃপ্তি পেলেন যে তিনি শহরবাসীদের আদেশ দিলেন গ্রামের সব ডিম সংগ্রহ করে পরদিন একটি বৃহৎ আকারের ডিম ভাজি তৈরী করার।
ক্যারোলিনা প্লিস্কোভা
ক্যারোলিনা প্লিস্কোভা (, জন্ম ২১ মার্চ ১৯৯২) একজন চেক টেনিস খেলোয়াড়।
প্লিস্কোভা  তার কর্মজীবনে  ডব্লিউটিএ ট্যুরেে ছয়টি একক এবং পাঁচটি দ্বৈত টেনিস শিরোনাম , সেইসাথে  ITF সার্কিটেে দশটি একক এবং ছয়টি দ্বৈত টেনিস শিরোনাম জিতেছেন। ১৭ আগস্ট ২০১৫তে, পৃথিবীর একক টেনিসে তাঁর স্থান ৭। ২৬ জুন ২০১৬তে, তিনি  দ্বৈত টেনিসে বিশ্বের ১৯ নম্বর এ  স্থান করে নেন। জুনিয়র হিসেবে ক্যারোলিনা প্লিস্কোভা ২০১০ সালে অস্ট্রেলিয়ান ওপেনের মেয়েদের সিঙ্গলসে ফাইনালে লরা রবসনকে পরাজিত করেন। ২০১৫ ফেড কাপ ওয়ার্ল্ড গ্রুপ ফাইনালে দুটি ম্যাচে জেতা সহ, ফেড কাপে চেক প্রজাতন্ত্রের জন্য খেলে প্লিস্কোভার জয়পরাজয় রেকর্ড হল ৯-২ ।
প্লিস্কোভা লোউনিতে জন্মগ্রহন করেন।তাঁর মাতার নাম মার্টিনা প্লিস্কোভা এবং পিতার নাম রাডেক প্লিস্কোভা । তার একটি যমজ বোন আছেন যাঁর নাম ক্রিস্টিনা। ক্রিস্টিনাও,একজন টেনিস খেলোয়াড়।তিনি ২০১০ সালে জুনিয়র উইম্বিল্ডেন জেতেন।
"Current through 2016 Wimbledon Championships."
এম ফাতেমা খানম
এম ফাতেমা খানম (জন্ম: ১৮৯৪) একজন সৃজনশীল লেখিকা এবং সমাজ সংস্কারক ছিলেন। তিনি বেগম রোকেয়ার সাথে নারীমুক্তির আন্দোলনে অংশ নেন।
ফাতেমা খানম মানিকগঞ্জের তাসবিভাঙ্গা গ্রামে জন্মগ্রহণ করেন। তাঁর পিতার নাম রইসউদ্দিন আহমদ। তিনি রেলওয়ের পুলিশে কর্মরত ছিলেন। প্রাতিষ্ঠানিক শিক্ষার সুযোগ না পেলেও বাড়িতে লেখাপড়া শিখেন। বাংলা, আরবি, উর্দু, হিন্দি, ইংরেজি ফারসি ভাষায় তাঁর ছিলো দক্ষতা । এগারো বছর বয়সে এক পীরের সাথে বিয়ে হয় তাঁর। স্বামী নারীশিক্ষা ও নারী স্বাধীনতার বিরোধী হওয়ায় তাঁর বিদ্যাচর্চায় বাঁধা আসে। এক পর্যায়ে স্বামীর গৃহ ত্যাগ করে কলকাতায় চলে আসেন ফাতেমা খানম। বাকি জীবনে নারীশিক্ষার জন্য কাজ করেন। তাঁর মৃত্যুর পরে একটি গল্পের বই "সপ্তর্ষি" প্রকাশ পায়।
তিনি ১ জুলাই, ১৯৫৭ সালে ঢাকায় মারা যান।
কিংসমিড ক্রিকেট গ্রাউন্ড
কিংসমিড হচ্ছে দক্ষিণ আফ্রিকার কোয়া-জুলু নাটাল প্রদেশের ডারবানে অবস্থিত একটি ক্রিকেট মাঠ। এটি সাহারা স্টেডিয়াম কিংসমিড এর অধীনে বিজ্ঞাপনী উদ্যোগে পরিচালিত হয়ে থাকে যেখানে সাহারা আইটি শিল্পের একটি পৃষ্ঠপোষক ট্রেডমার্ক হিসেবে পরিচিত। মাঠটির ধারণক্ষমতা প্রায় ২৫,০০০। যদিও ঘাস দিয়ে উপরিভাগকে প্রদর্শিত এলাকা হিসেবে তৈরী করা হয়েছে। মাঠটির শেষ প্র্রান্ত নাম রাখা হয়েছে আমজেনি এন্ড (উত্তর) এবং ওল্ড ফোর্ট রোড (দক্ষিণ) পার্শ্বস্থ। এটা কোয়া-জুলু নাটাল প্রদেশের ডলফিন ক্রিকেট দলের ঘরোয়া মাঠ।
মাঠটিতে প্রথমবারের মত দক্ষিণ আফ্রিকা জাতীয় ক্রিকেট দলের হয়ে ঘরোয়া টেস্ট ক্রিকেট আয়োজন করে এবং পরবর্তীতে ১৯৩৯ খ্রীঃ ইংল্যান্ড ক্রিকেট দলের বিপক্ষে টেস্ট ক্রিকেটের আয়োজন করে।
চাদর ট্রেক
চাদর ট্রেক বা জাংস্কার  গিরিসঙ্কট ভারতীয় রাজ্য জম্মু ও কাশ্মীরের জান্সকার অঞ্চলের লাদাখের একটি শীতকালীন-পথ। এই পথের দুই ধারের প্রাচীরগুলি প্রায় ৬০০ মিটার উচ্চ উল্লম্ব খাড়া পাহাড় এবং কোথাও কোথাও জাংস্কার নদী ( সিন্ধুর উপনদী)  মাত্র ৫ মিটার প্রশস্ত।  শীতকালে জাংস্কার উপত্যকায় পৌছবার একমাত্র পথ, জমে যাওয়া জাংস্কার নদী প্রদান করে। স্থানীয়রা এবং পর্যটকরা শীতকালে এই জমে যাওয়া বরফের রাস্তাটি ব্যবহার করেন, যেটি চাদর ট্রেক নামে বিখ্যাত।  স্থানীয় অধিবাসী মানুষ শতাব্দী ধরে এই পথে যাতায়াত করে বানিজ্য করেছেন।
ট্রেক সম্বন্ধিত: চাদর ট্রেক ভারতের একটি  দু: সাহসিক ট্রেক . স্থানীয় ভাষায় "চাদর" মানে বরফের আস্তরন যেটি নদীকে প্রায় পুরোটা আবরিত করে রাখে তাকে ইঙ্গিত করে। বরফে ঢাকা  জাংস্কার নদীর ওপর পথ চলাকেই মূলত চাদর ট্রেক বলা হয়।  গরমের সময় এই নদীীতে  উত্সাহী পর্যটকরা রাফটিং করেন, যেটি  শীতকালে, একটি বরফেের চাদরেে রূপান্তরিত  হয় যেখানে বিখ্যাত চাদর ট্রেক সঞ্চালিত হয়.
অনেক বছর ধরে চাদর ট্রেক সারা বিশ্ব থেকে পর্যটকদের আকৃষ্ট করেছে। এটা সবচেয়ে উত্তেজনাপূর্ণ এবং প্রতিস্পর্ধাযুক্ত ট্রেকিং যার মোট দূরত্ব প্রায় ১০৫কিমি (পায়ে হেঁটে), গড়ে প্রতিটি দিন  ১৫-১৭ কিমি দূরত্ব বরফের ওপর, কখনো পাহাড়ের ধার ধরে ট্রেক করতে হয়। চাদর ট্রেকের উপযুক্ত সময়, জানুয়ারি থেকে ফেব্রুয়ারি, যখন তাপমাত্রা, কখনও কখনও, -৩০ থেকে -৩৫ ডিগ্রীতে নামে , যাতে জাংস্কার নদী, একটি মনোরম ক্রীস্টাল হ্রদের মত দেখায়।.
চাদর বরাবর নির্মীয়মান রাস্তা :  লেহ এবং জাংস্কারের মধ্যে সারাবছর যোগাযোগ রাখার জন্য  বর্তমানে, একটি রাস্তা নির্মাণাধীন আছে এবং আশা করা হচ্ছে সম্পূর্ণ করতে কয়েক বছর লাগবে।  দীর্ঘকাল ধরে এই রাস্তাটি স্থানীয়দের দাবি ছিল এবং রাস্তাটি হলে তাদের জীবন অনেক সহজ হবে, বিশেষভাবে শীতকালে চিকিৎসা ইত্যাদী জরুরী প্রয়োজনে। রাস্তা নির্মাণ হলে স্থানীয় বন্যপ্রাণী, মূলত  অধরা তুষার চিতাবাঘের জীবন বিঘ্নিত হবে।শীতকালে, তুষার চিতার যাতায়াতের রাস্তা  ছিল এটি , কিন্তু এখন তাদের আরো  উচ্চ উপত্যকায় বসবাস শুরু করতে হবে। একবার রাস্তা শুরু হলে, নদীপথ ধরে চাদরে চলার একটি ঐতিহ্যগত সংস্কৃতি শেষ হয়ে যাবে
হিংগলবাজ
ভারতে প্রাপ্ত হিংগলবাজ এর উপপ্রজাতিসমূহ হল-
হিংগলবাজ এর ডানার উপরের অংশের রঙ লালচে বাদামী অথবা ফিকে কমলা-বাদামী বর্ণের হয়। ডানার শীর্ষে বাদামী অথবা কালো ছোপ থাকে এবং ডানার ধারে ছোট ছোট কালো দাগ দেখা যায়। ডানার নীচের দিকের অংশে অসমান ঢেউ খেলানো কালচে বাদামী ছোপ এবং সাদাটে আঁকাবাঁকা পটি থাকে।
বাংলাদেশ কমার্স ব্যাংক লিমিটেড
বাংলাদেশ কমার্স ব্যাংক লিমিটেড একটি বেসরকারি বাণিজ্যিক ব্যাংক। কোম্পানি আইন ১৯৯৪-এর অধীনে ১৯৯৮ সালের ১ জুন একটি পাবলিক লিমিটেড কোম্পানি হিসেবে নিবন্ধিত হয়।
একটি অব্যাংকিং আর্থিক প্রতিষ্ঠান হিসেবে অবলুপ্ত বাংলাদেশ কমার্স অ্যান্ড ইনভেস্টমেন্ট লিমিটেড ২৭ জানুয়ারি ১৯৮৬ সালে প্রতিষ্ঠিত হয় এবং ১৯৯২ সালের এপ্রিল মাস পর্যন্ত ব্যবসায় অব্যাহত রাখে। কিন্তু তরল সম্পদের সংকটে পড়ে এটি কার্যক্রম চালাতে ব্যর্থ হওয়ায় এপ্রিল ১৯৯২-এ বাংলাদেশ ব্যাংক এর ব্যবসায়িক কার্যক্রম স্থগিত ঘোষণা করে। এ অবস্থায় বাংলাদেশ কমার্স অ্যান্ড ইনভেস্টমেন্ট লিমিটেড-এর আমানতকারীরা দুর্ভোগে পড়ে এবং কর্মকর্তা-কমচারীরা তাদের চাকরি হারায়। ভুক্তভোগী আমানতকারী ও কর্মকর্তা-কর্মচারীরা কোম্পানিটি যেকোনোভাবে পুনরায় চালু করে তাদের স্বার্থরক্ষা ও দুর্ভোগ লাঘবের জন্য জোরালো আন্দোলন শুরু করে। অবশেষে দেশের গোটা ব্যাংকিং খাতকে সংক্রমণজনিত ক্ষতির হাত থেকে রক্ষার উদ্দেশ্যে বাংলাদেশ সরকার বাংলাদেশ কমার্স অ্যান্ড ইনভেস্টমেন্ট লিমিটেডকে বিলুপ্ত করে বাংলাদেশ কমার্স ব্যাংক প্রতিষ্ঠা করে। বিসিআইএল-কে বিসিবিএল-এ রূপান্তর এবং এর ব্যবসায়িক ও প্রশাসনিক পুনর্গঠন, কার্যসম্পাদন এবং পরিচালনার জন্য ৮ ফেব্রুয়ারি ১৯৯৮ তারিখে সরকার ১০ সদস্যবিশিষ্ট একটি পরিচালক পর্ষদ গঠন করে। সাবেক বিসিআইএল-এর ২৪টি শাখাকে পুনর্গঠন করে বিসিবিএল-এর পূর্ণাঙ্গ শাখা হিসেবে চালু করা হয়। একটি তফশিলি বাণিজ্যিক ব্যাংক হিসেবে বাংলাদেশ কমার্স ব্যাংক লিমিটেড ১৬ সেপ্টেম্বর ১৯৯৯ তারিখে বাণিজ্যিক ব্যাংকিং ব্যবসায় আরম্ভ করে।
সরকার কর্তৃক মনোনীত ৯ সদস্যবিশিষ্ট একটি পরিচালক পর্ষদ ব্যাংকটির সার্বিক ব্যবস্থাপনা নিয়ন্ত্রণ ও নীতিকৌশল অনুমোদন করে। ব্যবস্থাপনা পরিচালক এর প্রধান কার্যনির্বাহী। বর্তমানে (২০১০) ব্যাংকটির কর্মকর্তাকর্মচারীর সংখ্যা ৪৫৪ এবং শাখার সংখ্যা ২৫। সাবেক বিসিআইএল-এর প্রশিক্ষণ ইনস্টিটিউটটি ব্যাংকটি উত্তরাধিকারসূত্রে লাভ করে। বর্তমানে এটিকে পুনর্গঠন ও সংস্কার করে এখানে নিজস্ব কর্মকর্তাকর্মচারীদের প্রশিক্ষণ প্রদান করা হচ্ছে।
http://bcblbd.com/
বাংলাদেশের ব্যাংকসমূহের তালিকা
বাংলাদেশ অনূর্ধ্ব-১৭ জাতীয় নারী ফুটবল দল
বাংলাদেশ অনূর্ধ্ব-১৭ জাতীয় নারী ফুটবল দল এএফসি অনূর্ধ্ব-১৭ প্রমীলা চ্যাম্পিয়নশিপ এবং ফিফা অনূর্ধ্ব-১৭ প্রমীলা চ্যাম্পিয়নশিপ ফুটবলে বাংলাদেশের প্রতিনিধিত্ব করে। বাংলাদেশ ফুটবল ফেডারেশন এর নিয়ন্ত্রক। দলটি ২০১৭ সালের সেপ্টেম্বর মাসে থাইল্যান্ডে অনুষ্ঠিতব্য ২০১৭ এএফসি অনূর্ধ্ব-১৬ প্রমীলা চ্যাম্পিয়নশিপে খেলার যোগ্যতা অর্জন করেছে। ২০০৫ এর পর এবারই তাঁরা চূড়ান্ত পর্বে খেলতে পারবে।
"নিম্নলিখিত খেলোয়াড়দের ২০১৭ এএফসি অনূর্ধ্ব-১৬ প্রমীলা চ্যাম্পিয়নশিপ বাছাই এর জন্য ডাকা হয়।
! colspan="9" bgcolor="#B0D3FB" align="left" |
! colspan="9" bgcolor="#B0D3FB" align="left" |
! colspan="9" bgcolor="#B0D3FB" align="left" |
[[বিষয়শ্রেণী:বাংলাদেশের জাতীয় ক্রীড়া দল]]
৮ নং ক্রোমোজোম (মানবদেহ)
৮ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমের দুই সেট থাকে। ৮ নং ক্রোমোসমে ১৪৫ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪.৫ থেকে ৫.০%।
ক্রোমোজোমটিতে দুইটা বাহু আছে, ৮p এবং ৮q। সংক্ষিপ্ত বাহু ৮p তে আছে ৪৫ মিলিয়ন ভিত্তি জোড়া, যা জিনোমের প্রায় ১.৫% এবং ৪৮৪টি জীন ও ১১০টি সিউডোজিন (এগুলোর প্রোটিন তৈরীর ক্ষমতা নেই) ধারণ করে; এর প্রায় ৮% জীন মস্তিষ্কের উন্নয়ন এবং অন্যান্য কাজ করে, আর প্রায় ১৬% ক্যান্সারে জড়িত। ৮p র রয়েছে উচ্চমাত্রার মিউটেশন ক্ষমতা, যার প্রভাবে মানুষ আর শিম্পাঞ্জীর মধ্যে বিশাল জেনেটিক পার্থক্য লক্ষ করা যায়। এর ফলে বুঝা যায় উচ্চ মাত্রার পরিব্যক্তির ফলে মানব মস্তিষ্কের বিবর্তন ত্বরান্বিত হয়েছে, অর্থাৎ মানব মস্তিষ্কের বিবর্তনে এ পরিব্যক্তির অবদান আছে।
গবেষকগণ প্রত্যেক ক্রোমোজোমে অবস্থিত জিনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জিনের সংখ্যার কিছুটা কম বেশি হতে পারে। ক্রোমোজোম ৮ সম্ভবত ৭০০ থেকে ১০০০ টা জিন ধারণ করে।
ক্রোমোজম ৮ এর সাথে সম্পৃক্ত নিম্নোক্ত রোগসমূহ দেখা যায়:
২৩ নং ক্রোমোজোম (মানবদেহ)
হাইড্রথার্মাল ভেন্ট
হাইড্রথার্মাল ভেন্ট হল পৃথিবী পৃষ্টে ফাটল দিয়ে যখন ভূতাপের ফলে উত্তপ্ত পানি নির্গমন হয়, সে ফাটল বা চিড়কে হাইড্রথার্মাল ভেন্ট বলে। গভীর সমুদ্রে যখন লবণাক্ত পানি ম্যাগমা সাথে মিশ্রণ হয় তখনই আসল চমৎকপদ্র কাহিনী হয়, যখন পানি ৩৫০ডিগ্রি সেলসিয়াস তাপমাত্রা পর্যন্ত পৌঁছে। এই ভেন্ট কিন্তু অন্য গ্রহেও পাওয়া যায়। তবে পৃথিবীতে সাধারণত সক্রিয় আগ্নেয়গিরি আশেপাশে, হটস্পটে, যেখানে প্লেট গুলো সংঘর্ষ হয়, একে অন্যের উপর দিয়ে চলে যায় সেসমস্ত জায়গায় পাওয়া যায়। তবে সমুদ্রে ১৯৭৭ সাথে গ্যালাপোগাস দ্বীপের আশেপাশে আবিষ্কৃত হয় সমুদ্রের হাইড্রথার্মাল ভেন্ট.
৯ নং ক্রোমোজোম (মানবদেহ)
৯ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ৮ নং ক্রোমোসমে ১৩৮ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫%
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ৯ সম্ভবত ৮০০ থেকে ১২০০ টা জীন ধারণ করে।
৭ নং ক্রোমোজোম (মানবদেহ)
৭ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ৭ নং ক্রোমোজোমে ১৫৯ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৫ থেকে ৫.৫%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ৭ সম্ভবত ১০০০ থেকে ১৪০০টি জীন ধারণ করে। এটা হোমিওবক্স জীনগুচ্ছও ধারণ করে।
বিগ বস ৮
বিগ বস ৮ হলো ভারতীয় টেলিভিশন অনুষ্ঠান "বিগ বসের" ৮ম আসর। এটি ২১ সেপ্টেম্বর ২০১৪ হতে কালারসে সম্প্রচারিত হয়। এবং ৩ জানুয়ারী ২০১৫-এ ৫ চূড়ান্ত প্রতিযোগীদের নিয়ে এই অনুষ্ঠানটি শেষ হয়। "বিগ বস" হচ্ছে বিগ ব্রাদারের ভারতীয় সংস্করণ। সালমান খান এই অনুষ্ঠানটি ৪র্থ বারের মতো উপস্থাপনা করেন।, এবং ভোডাফোন (ইন্ডিয়া)র সাথে ৫ বছরের চুক্তি শেষ হওয়ার পরে স্নেপডিলকে এই আসরের নতুন উপস্থাপনা পৃষ্ঠপোষক নির্ধারণ করা হয়।
ফাইনালে ৫ জন চ্যাম্পিয়ন নির্ধারণের পর, ৪ জানুয়ারী ২০১৫-এ এই আসরের আরেকটি অধ্যায় "বিগ বস হাল্লা বোল" শুরু করা হয়। এটা মূল অনুষ্ঠানের সাথে মিশে যায় এবং একই ঘরে অনুষ্ঠানটি শুরু হয়। পরাতন আসরের ৫ জন প্রতিযোগী বিগ বস ৮-এর ৫ জন চ্যাম্পিয়নের সাথে প্রতিযোগিতা করার জন্য এই ঘরে প্রবেশ করে। সালমান খান বজরঙ্গি ভাইজান ছবির শুটিং-এ ব্যস্ত থাকার কারণে, বিগ বস হাল্লা বোলের জন্য ফারাহ খানকে নতুন উপস্থাপক নির্ধারণ করা হয়।
৬ নং ক্রোমোজোম (মানবদেহ)
৬ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ৬ নং ক্রোমোসমে ১৭০ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৫.৫ থেকে ৬.০%। এটা ধারণ করে মেজর হিসটোকমপ্যাটিবিলিটি কমপ্লেক্স, যা আবার ধারণ করে একশয়ের অধিক জীন। এর সাথে ইমিউন প্রতিক্রিয়া এর সম্পর্ক আছে এবং অঙ্গ প্রতিস্থাপন-এ এটা গুরুত্বপূর্ণ ভূমিকা পালন করে।
গবেষকগণ প্রত্যেক ক্রোমোজোমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ৬ সম্ভবত ২০০০ থেকে ২০৫৭টি জীন ধারণ করে। ২০০৩ এর গবেষণা অনুসারে ক্রোমোসম ৬ এ ১৫৫৭ টা জীন এবং ৬৫৩টা সুডোজীন আছে।
৫ নং ক্রোমোজোম (মানবদেহ)
৫ নং ক্রোমোসম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ৫ নং ক্রোমোসমে ১৮১ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৬%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ৫ সম্ভবত ৯০০ থেকে ১৩০০টি জীন ধারণ করে।
ক্রোমোসোম ৫ দায়ী বৃদ্ধিতে (কোষ বিভাজনে) এবং উন্নয়নে। এর ফলে অনেকসময় ক্যান্সারও হতে পারে। উদাহরণস্বরুপ অ্যাকুইট মায়েলয়েড লিউকেমিয়া (AML)।
৪ নং ক্রোমোজোম (মানবদেহ)
৪ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ৪ নং ক্রোমোজোমে ১৮৬ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৬ থেকে ৬.৫%।
৩ নং ক্রোমোজোম (মানবদেহ)
৩ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ৩ নং ক্রোমোজোমে প্রায় ২০০ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর প্রায় ৬.৫%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ৩ সম্ভবত ১,১০০ থেকে ১,৫০০টি জীন ধারণ করে।
২ নং ক্রোমোজোম (মানবদেহ)
২ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের এক জোড়া। মানুষের সাধারণত ক্রোমোজোমে দুই সেট থাকে। ২ নং ক্রোমোজোমে ২৪২ মিলিয়ন বেস পেয়ার (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৮%। ২ নং ক্রোমোজোম হল মানবদেহের ২য় বৃহত্তম ক্রোমোজোম।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ২ সম্ভবত ১৪৯১টি জীন ধারণ করে। ক্রোমোজোম ২ এ HOXD homeobox নামক জীনগুচ্ছ আছে।
মানুষ ব্যতীত হোমিনিডের সকল সদস্য যেমন নিয়ানডার্থাল, এবং Denisovans এর থেকে ক্রোমোজোমের ২৪ জোড়া আছে। 
মানুষের আছে ২৩ জোড়া ক্রোমোজোম। মানুষের ২ নং ক্রোমোজোম হচ্ছে আদি ক্রোমোজোম জোড়ার ফিউশনের ফলাফল।
এই দাবীর পক্ষে প্রমাণসমূহ:গবেষক J. W. IJdo এর মতে, " আমরা উপসংহার টানতে পারি এইভাবে যে, কসমিড (cosmids) c8.1 এবং c29B এর মধ্যে লোকাসের ক্লোন হয়েছে যা আদি টেলোমিয়ার -টেলোমিয়ারের ফিউশনের অবশিষ্টাংশ।এটা একটি বিষয়ের দিকেই আলোকপাত করে। আর তা হল: দুইটি আদি নরবানরের ক্রোমোজোমের(ape chromosome) ফিউশনই মানুষের ২ নং ক্রোমোজোম সৃষ্টি করেছে।"
১ নং ক্রোমোজোম (মানবদেহ)
১ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। এটি মানবদেহের বৃহত্তম ক্রোমোজোম। মানুষের সাধারণত ক্রোমোজোমে দুই সেট থাকে। ১ নং ক্রোমোজোমে ২৪৯ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে। এটার পরিমাণ মানবকোষের ডিএনএর ৯%।
গবেষকগণ প্রত্যেক ক্রোমোজোমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১ সম্ভবত ৪৩১৬টি জীন ধারণ করে।
ক্লার শিলিংটন
ক্লার শিলিংটন (; জন্ম: ৮ জানুয়ারি, ১৯৮১) উত্তর আয়ারল্যান্ডের বেলফাস্টে জন্মগ্রহণকারী বিশিষ্ট আইরিশ প্রমিলা ক্রিকেটার। আয়ারল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে খেলে থাকেন। পাশাপাশি লেগ স্পিন বোলিংয়েও পারদর্শী তিনি। আগস্ট, ১৯৯৭ সাল থেকে টেস্ট, একদিনের আন্তর্জাতিক ও টুয়েন্টি২০ আন্তর্জাতিক খেলছেন। এছাড়াও দলের অধিনায়কেরও দায়িত্ব পালন করেছেন শিলিংটন। ঘরোয়া ক্রিকেটে মালাহাইড ও আলস্টারের প্রতিনিধিত্ব করছেন।
খেলোয়াড়ী জীবনের শুরুতে অফ-স্পিনাররূপে আইরিশ দলে তার অন্তর্ভূক্তি ঘটে ও নীচের সারিতে ব্যাটিং করতেন। পরবর্তীতে অন্যতম সফল আইরিশ উদ্বোধনী ব্যাটসম্যানের মর্যাদা পেয়েছেন তিনি। মহিলাদের ক্রিকেটে প্রথম আইরিশ খেলোয়াড় হিসেবে ১০০ খেলায় অংশগ্রহণের গৌরব অর্জন করেন। ২০১৩ সালের আইসিসি মহিলা বিশ্ব টুয়েন্টি২০ বাছাইপর্বে গ্রুপ বি-এর খেলায় জাপানের বিপক্ষে অপরাজিত ১১৪* রান তোলেন।
২০০৩ থেকে ২০১১ সাল পর্যন্ত আয়ারল্যান্ড দলে ওডিআই অধিনায়ক ছিলেন। পাশাপাশি টুয়েন্টি২০ আন্তর্জাতিকেও অধিনায়কত্ব করেছেন।
সরণ প্রবাহ
সরণ প্রবাহ (ইংরেজি: Displacement Current) হল পরিবর্তনীয় বিদ্যুৎ ক্ষেত্রের ফলে উৎপন্ন হওয়া প্রবাহ, যে রাশিটি ম্যাক্সওয়েলের সমীকরণসমূহতে পাওয়া যায়। সরণ প্রবাহের একক বৈদ্যুতিক প্রবাহ ঘনত্বএর রাশির সঙ্গে সমান এবং বৈদ্যুতিক প্রবাহের সঙ্গে একটি চৌম্বক ক্ষেত্র জড়িত থাকার ফলে সরণ প্রবাহের সঙ্গেও একটি চৌম্বক ক্ষেত্র জড়িত থাকে। বৈদ্যুতিক প্রবাহ ইলেকট্রনএর গতির বিপরীতে সরণ প্রবাহ সৃষ্টি হয় তড়িৎ ক্ষেত্রর সময়ের সঙ্গে হওয়া পরিবর্তনের জন্য।
১৮৬১ সালে জেমস ক্লার্ক ম্যাক্সওয়েল তাঁর গবেষণা পত্র On Physical Lines of Force, Part III তে বৈদ্যুতিক প্রবেশ্য মাধ্যমে বৈদ্যুতিক কণাসমূহের সরণের উল্লেখ করলে সরণ প্রবাহের ধারণাটির শুরু হয়। ম্যাক্সওয়েল অ্যাম্পিয়ারের বর্তনী সূত্রের বৈদ্যুতিক প্রবাহের রাশিটির সঙ্গে সরণ প্রবাহের রাশিটি সংযোগ করেন ।১৮৬৫ সালে তাঁর A Dynamical Theory of the Electromagnetic Field শীর্ষক প্রবন্ধে ম্যাক্সওয়েল তড়িচ্চুম্বকীয় তরঙ্গ সমীকরণ রাশিটি উৎপন্ন করেন সরণ প্রবাহের সহায়তায়। এই রাশিটি ব্যুৎপন্ন হওয়া পদার্থবিজ্ঞানের ইতিহাসে এক মাইল খুঁটি হিসাবে পরিগণিত হয় কারণ এই রাশিটি বিদ্যুৎ, চুম্বকত্ব ও পদার্থ বিজ্ঞানকে একত্রিত করে।
বৈদ্যুতিক সরণ ক্ষেত্রকে নীচে প্রদত্ত সংজ্ঞায় সংজ্ঞায়িত করা হয়-
যেখানে,
সমীকরণটিতে সময় সাপেক্ষে অবকলন করলে সরণ প্রবাহ ঘনত্ব পাওয়া যায়, যা পরাবিদ্যুৎএ দুটি রাশির দ্বারা গঠিত হয়েছে -
সমীকরণের সঙ্গে থাকা প্রথম রাশিটিকে অনেকে সরণ প্রবাহ বোঝাতে ব্যবহার করেন, যেহেতু রাশিটির সৃষ্টি কোনো আধানের গতির দ্বারা হয় নি কিন্তু এর সাথে একটি তড়িৎ ক্ষেত্র জড়িত থাকে।
দ্বিতীয় রাশিটি পরাবিদ্যুৎ গঠিত হওয়া মৌলসমূহের মধ্যে হওয়া মেরুকরণএর পরিবর্তনের জন্য সৃষ্টি হয়।
বিগ বস হাল্লা বোল
বিগ বস হাল্লা বোল হলো বিগ বস ৮-এর একটি সিরিজ। এটি বিগ বস ৮-এর সাথে সম্পর্কিত। এটি ৮ জানুয়ারী ২০১৫ হতে কালারস-এ সম্প্রচারিত হয়। ৩১ জানুয়ারী ২০১৫-এ এর ফাইনাল আয়োজিত হয়। ফাইনালে ৫ জন চ্যাম্পিয়ন নির্ধারণের পর, ৪ জানুয়ারী ২০১৫-এ বিগ বস ৮-এর আরেকটি সিরিজ "বিগ বস হাল্লা বোল" শুরু করা হয়। এটা মূল অনুষ্ঠানের সাথে মিশে যায় এবং একই ঘরে অনুষ্ঠানটি শুরু হয়। পুরাতন আসরের ৫ জন প্রতিযোগী বিগ বস ৮-এর ৫ জন চ্যাম্পিয়নের সাথে প্রতিযোগিতা করার জন্য এই ঘরে প্রবেশ করে। সালমান খান বজরঙ্গি ভাইজান ছবির শুটিং-এ ব্যস্ত থাকার কারণে, "বিগ বস হাল্লা বোলের" জন্য ফারাহ খানকে নতুন উপস্থাপক নির্ধারণ করা হয়।
এই সিরিজটি অভিনেতা গৌতম গুলাটি জয়লাভ করে এবং অভিনেত্রী কারিশমা তান্না প্রথম রানার আপ হয়।
এই সিরিজটিতে ভারতে বিগ বসের নিম্নমুখিতা লক্ষ্য করা যায়। শুরুতে সেলিব্রেটিদের সাথে পুরানো আসরের প্রতিযোগীদের এই আয়োজন প্রাথমিক মিডিয়া এবং দর্শকদের মাঝে সাড়া ফেললেও পরবর্তীতে এর রেটিংস দাঁড়ায় ২.৮২-এ। যা এই অনুষ্ঠানের সর্বকালের সর্বনিম্ন টিআরপি। এই সিরিজটি দর্শক জনপ্রিয়তা এত হারায় যে, এই অনুষ্ঠানের আয়োজকরা জানায় যে, এই সিরিজের ফাইনালের ফলাফল নির্ধারণ প্রক্রিয়ায় যে ভোট আসে তা শুধু পূর্ববর্তী আসরের চ্যাম্পিয়ন নির্ধারণি ভোট হতে কম নয়, তা এই আসরেরই উচ্ছন্ন ভোটের থেকে কম। আরেকটি বার্তায় জানানো হয় যে, এই সিরিজের চ্যাম্পিয়ন এবং প্রথম রানার আপের মধ্যে ভোটের পার্থক্য ছিল অনেক কম।
১৫তম সপ্তাহে বিগ বস জানায় যে তারা তাদের বিগ বস ৮কে আর ৪ সপ্তাহ বর্ধিত করবে। ৩ জানুয়ারীর ফাইনালে তারা বিগ বস ৮-এর ৫ জন চ্যাম্পিয়ন নির্ধারণ করবে, এবং তারা বিগ বস হাল্লা বলের সদস্য হবে। কালারসের সিইও রাজ নায়ক বলেন:
এই সিরিজটি আনুষ্ঠানিকভাবে ৪ জানুয়ারী ২০১৬ হতে শুরু হয়। এই সিরিজটিতে ৫ জন চ্যালেঞ্জার ছিল যাদেরকে "হাল্লা বোল চ্যালেঞ্জার" হিসেবে অবিহিত করা হতো। চ্যালেঞ্জাররা হলেন: এজাজ খান, সম্ভাবনা শেঠ, মেহেক চেহেল, রাহুল মহাজন এবং সানা খান। সানা হলেন এই সিরিজে প্রবেশকারী সর্বশেষ প্রতিযোগী। আনুষ্ঠানিক ঘোষণার পূর্বে ৯৯তম দিনে এজাজ ঘরে প্রবেশ করে। এই নতুন অনুষ্ঠানটির ফরম্যাট ছিল "চ্যাম্পিয়ন বনাম চ্যালেঞ্জার", যেখানে ১০ জন প্রতিযোগী ছিলেন এবং এই অনুষ্ঠানটি উপস্থাপনা করেন ফারাহ খান। তার অংশগ্রহণ সম্পর্কে নিশ্চিত করে ফারাহ বলেন: পুরনো আসরের ৫ জন প্রতিযোগী এই আসরে বিজয়ী হওয়ার অভিজ্ঞ খেলোয়াড় হিসেবে পুনারায় এই খেলায় আসেন। এখানে ২ জন প্রতিযোগী দ্বিতীয় আসর হতে এবং ১ জন করে প্রতিযোগী পঞ্চম, ষষ্ঠ এবং সপ্তম আসর হতে আসেন। প্রথম, তৃতীয় এবং চতুর্থ আসর হতে কোন প্রতিযোগী এই খেলার অন্তর্ভুক্ত হয় নি।
অপূর্ব দত্ত
অপূর্ব দত্ত শিক্ষাবিদ ছিলেন। তিনি চট্টগ্রামের হাটহাজারীর মির্জাপুর গ্রামে জন্মগ্রহণ করেন। এই শতকে বিশ দশকে সিলেটের মুরারীচাঁদ কলেজের প্রিন্সিপ্যাল ছিলেন। ইংল্যান্ডের কেমব্রিজ বিশ্ববিদ্যালয় থেকে ‘র‍্যাংলার’ পদবি আর্জন করেন। তাঁর গবেষণামূলক বই "India Astronomy"।
বিধাননগর রোড রেলওয়ে স্টেশন
'বিধাননগর রোড রেল স্টেশন'টি হল শিয়ালদহ-রানাঘাট লাইন, শিয়ালদহ-ডানকুনি লাইন-এর একটি ব্যস্ত রেল স্টেশন। স্টেশনটি পুরোনো 'উল্টোডাঙা রেল স্টেশন' নামেও পরিচিত। স্টেশনটি শিয়ালদহ ও দমদম রেলওয়ে স্টেশন-এর মাঝে অবস্থিত একটি রেল স্টেশন। এই রেল স্টেশনটি বিধাননগর ও উল্টোডাঙা এলাকার রেল পরিষেবা প্রদান করে। স্টেশনটি ভারতীয় রেল-এর পূর্ব রেল জোনের শিয়ালদহ বিভাগের অধীনস্থ এবং স্টেশনটি কলকাতা শহরতলি রেল-এর একটি স্টেশন।
১৮৬২ খ্রিস্টাব্দে এই রেল স্টেশনটি নির্মাণ করে 'ইস্টার্ন বেঙ্গল রেলওয়ে'। সেই সময় স্টেশনটি কলকাতা-কুষ্ঠিয়া রেলপথের অংশ ছিল।
১৯৬৩-১৯৬৪ খ্রিস্টাব্দে এই স্টেশনটির বৈদ্যুতিকরণ করা হয়।
পশ্চিমবঙ্গের প্রাক্তন মুখ্যমন্ত্রী ডাক্তার বিধানচন্দ্র রায়ের উদ্যোগে গঙ্গার লবণাক্ত জল সমেত পলিমাটি পাম্প করে করে নিচু জায়গা ভরাট করে যে শহর গড়ে ওঠে তার নাম হয় 'লবণহ্রদ' বা 'সল্টলক'। ১৯৭২ খ্রিস্টাব্দে ভারতের প্রধানমন্ত্রী ইন্দিরা গান্ধির নেতৃত্বে এই লবণহ্রদেই অনুষ্ঠিত হয় ভারতীয় জাতীয় কংগ্রেসের কলকাতা অধিবেশন। আর সারা ভারত থেকে কংগ্রেস প্রতিনিধিরা ভারতীয় রেলের উল্টোডাঙা স্টেশনের ওপর দিয়েই আসতে থাকেন। ঘটনাচক্রে ওই সময়ই, অর্থাৎ ১৯৭২ খ্রিস্টাব্দে 'লবণহ্রদ' শহরের নাম পরিবর্তন করে 'বিধাননগর' রাখা হয় এবং 'উল্টোডাঙা' রেল স্টেশনের নাম বদল করে নতুন নাম দেওয়া হয় 'বিধাননগর রোড' রেল স্টেশন।
প্রতিদিন এই স্টেশন দিয়ে গড়ে ৯,৭৫,০০০ জন যাত্রী চলাচল করে। এই স্টেশনে উভয় দিকে দিনে ৩২৫টি ট্রেন চলাচল করে। এই স্টেশনে আপ এবং ডাউন সর্বমোট চারটি প্ল্যাটফর্ম রয়েছে।
নরসিংহ দত্ত কলেজ, এনএসএস ইউনিট, ১৯৭২, ডিসেম্বর, উল্টোডাঙা স্টেশনে স্বেচ্ছাসেবী টিকিট চেকিং।
দমদম রেলওয়ে স্টেশন
দমদম রেলওয়ে স্টেশন বাদমদম জংশন হল কলকাতা শহরতলি রেল এর একটি জংশন স্টেশন।স্টেশনটি শিয়ালদহ-রাণাঘাট লাইনএ অবস্থিত।এই স্টেশনটি শিয়ালদহ-কৃষ্ণনগর সিটি, 
শিয়ালদহ-বনগাঁ-হাসনাবাদ-রানাঘাট লাইন ও"শিয়ালদহ-ডানকুনি" লাইন এর সঙ্গে যুক্ত।দমদম স্টেশন ভারতীয় রেল এর পূর্ব রেল অংশের একটি স্টেশন।এটি পূর্ব রেল এর একটি গুরুত্বপূর্ণ স্টেশন।
স্টেশনটি ১৮৬২ সালে তৈরি করা হয়।এই স্টেশন নির্মাণ করে ইস্টার্ন বেঙ্গল রেলওয়ে ।।স্টেশনটি কলকাতা-কুষ্টিয়া ও দমদম-খুলনা রেলপথ এর সংযোগ ঘটিয়ে ছিল।
১৯৬৩-১৯৬৪ সালে দমদম-রানাঘাট ও দমদম-বনগাঁ লাইন এর বৈদুতীকরণ ঘটানো হয়। এরপর ১৯৬৪-১৯৬৫ সালে দমদম-ডানকুনি লাইন এর বৈদুতীকরণ করা হয়।
দমদম স্টেশন দিয়ে প্রতিদিন ৫,৭৬,০০০ জন যাত্রী চলাচল করে। এই স্টেশন দিয়ে দিনে উভয় দিকে ৩৫০ এর মত ট্রেন চলাচল করে।
১০ নং ক্রোমোজোম (মানবদেহ)
১০ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১০ নং ক্রোমোজোমে ১৩৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫০%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১০ সম্ভবত ৮০০ থেকে ১২০০ টা জীন ধারণ করে।
১১ নং ক্রোমোজোম (মানবদেহ)
১১ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১১ নং ক্রোমোজোমে ১৩৫ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ৮ সম্ভবত ৭০০ থেকে ১০০০টি জীন ধারণ করে।
সাম্প্রতিক গবেষণায় দেখিয়েছে প্রত্যেক ভিত্তি জোড়ায় গড়ে ১১.৬টি জীন থাকে যা ১৫২৪টি প্রোটিন কোড করতে পারে এবং ৭৬৫টি সুডোজীন ১১ নং ক্রোমোজোমে পাওয়া যায়।
১০১৯৫৫ বেনু
বেনু,এপোলো গ্রুপের একটি গ্রহাণু, নাসার লিনিয়ার প্রজেক্টের মাধ্যমে এটি আবিষ্কৃত হয়। পৃথিবীর সাথে এর সংঘর্ষ হওয়ার সম্ভাবনা প্রবল। সেন্ট্রি যা ক্রমাগত সে সকল গ্রহাণু গুলোকে পরীক্ষণ করে চলেছে যে গুলো আগামী শতাব্দীর মধ্যে পৃথিবীর কক্ষপথে ঢুকে পড়তে পারে।
বেনু সম্পর্কে বিস্তারিত তথ্য সংগ্রহের জন্যে নাসা "ওসিরিস রেক্স" মিশন চালনা করেছে, যা গ্রহাণুটির গঠনগত প্রকৃতি ও আকৃতি সম্পর্কে সুষ্ঠু ধারণা দিবে। বর্তমান ধারণা বা হিসেব অনুযায়ী বেনুর পৃথিবীতে আঘাত হানার সময়সীমা ২১৭৫ থেকে ২১৯৬ সালের মধ্যে ধরা হয়। পৃথিবীর সাথে এর সংঘর্ষ হলে সম্ভাব্য প্রতিক্রিয়া হবে প্রায় ১২০০ মেগা টনের কাছাকাছি।
১২ নং ক্রোমোজোম (মানবদেহ)
১২ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ১২ নং ক্রোমোসমে ১৩৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ১২ সম্ভবত ১০০০ থেকে ১৩০০ টা জীন ধারণ করে। এটা তার সাথে সাথে হোমিওবক্স C নামক জীনগুচ্ছ কেও ধারণ করে।
১৩ নং ক্রোমোজোম (মানবদেহ)
১৩ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৩ নং ক্রোমোজোমে ১১৪ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৩.৫ থেকে ৪.০%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১৩ সম্ভবত ৩০০ থেকে ৭০০টি জীন ধারণ করে।
১৪ নং ক্রোমোজোম (মানবদেহ)
১৪ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৪ নং ক্রোমোজোমে ১০৭ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৩ থেকে ৩.৫০%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১৪ সম্ভবত ৭০০ থেকে ১,৩০০টি জীন ধারণ করে।
১৪ নং ক্রোমোজমের সেন্ট্রোমিয়ারের অবস্থান ১৯ থেকে ১৯.১ মেগাবেসপেয়ারের কাছাকাছি।